Når du taler med din veninde, handler det ikke kun om dig. I skiftes til at spørge ind til hinandens liv. Det kan være rart at flytte fokus fra sig selv ved at spørge til den anden. Især hvis du mærker, at nu går det lige tæt nok på. Men det kan betyde, at du ikke kommer dybere ned i, og får taget dig af, det, der gør ondt.
I terapi hos mig hjælper jeg dig med at holde fokus og dvæle mere ved det, der generer i dit liv. I samtalerne er det hele tiden vigtigt, at vi går frem i dit tempo. Jeg har ikke noget mål med samtalerne, men følger med dig derhen, hvor det er vigtigt for dig.
Når du (med min hjælp) bliver i dig selv, kommer du lidt tættere på dig selv. Du får mulighed for at mærke, hvordan det er at være dig. Det gør det nemmere for dig at træffe valg, du står overfor eller sætte en retning for dig selv både nu og senere i livet. Når du holder fokus på dig selv, kan du lettere mærke, hvad der er rigtigt for dig.
... og så har jeg naturligvis min faglige uddannelse og erfaring, som jeg hele tiden trækker på i vores samtaler.